Tähtis õiguslik teade

|

52006PC0010

Ettepanek Nõukogu määrus millega muudetakse Nõukogu määrust (EÜ) nr 1212/2005, millega kehtestatakse lõplik dumpinguvastane tollimaks teatavate Hiina Rahvavabariigist pärit valandite impordi suhtes  /* KOM/2006/0010 lõplik */

	[pic] | EUROOPA ÜHENDUSTE KOMISJON |Brüssel 19.1.2006KOM(2006) 10 lõplikEttepanekNÕUKOGU MÄÄRUSmillega muudetakse nõukogu määrust (EÜ) nr 1212/2005, millega kehtestatakse lõplik dumpinguvastane tollimaks teatavate Hiina Rahvavabariigist pärit valandite impordi suhtes(komisjoni esitatud)SELETUSKIRI ETTEPANEKU TAUST |Ettepaneku põhjused ja eesmärgid Ettepanek käsitleb nõukogu 22. detsembri 1995. aasta määruse (EÜ) nr 384/96 (kaitse dumpinguhinnaga impordi eest riikidest, mis ei ole Euroopa Ühenduse liikmed, edaspidi „algmäärus“, viimati muudetud nõukogu 21. detsember 2005. aasta määrusega (EÜ) nr 2117/2005) kohaldamist teatavate Hiina Rahvavabariigist pärit valandite importi käsitleva menetluse suhtes. |Üldine taust Käesolev ettepanek on tehtud lähtuvalt algmääruse rakendamisest ja tuleneb uurimisest, mis viidi läbi kooskõlas algmääruses sätestatud sisu- ja menetlusnõuetega. |Ettepanekus käsitletavas valdkonnas kehtivad õigusnormid Nõukogu kehtestas lõpliku dumpinguvastase tollimaksu teatavate Hiina Rahvavabariigist pärit valandite impordi suhtes 25. juuli 2005. aasta määrusega (EÜ) nr 1212/2005. |Kooskõla Euroopa Liidu muude põhimõtete ja eesmärkidega Ei kohaldata. |KONSULTEERIMINE HUVITATUD ISIKUTEGA JA MÕJU HINDAMINE |Konsulteerimine huvitatud isikutega |Asjaomastel huvitatud isikutel on juba olnud võimalus kaitsta oma huve uurimise ajal algmääruse sätete kohaselt. |Ekspertarvamuste kogumine ja kasutamine |Välisekspertide arvamusi ei olnud vaja kasutada. |Mõju hindamine Ettepanek tuleneb algmääruse rakendamisest. Algmäärus ei näe ette üldist mõjuhindamist, kuid sisaldab hinnatavate tingimuste põhjalikku loendit. |ETTEPANEKU ÕIGUSLIK KÜLG |Kavandatud meetmete kokkuvõte Nõukogu kehtestas 25. juulil 2005. aastal määrusega (EÜ) nr 1212/2005 lõplikud dumpinguvastased tollimaksud teatavate Hiina Rahvavabariigist pärit valandite impordi suhtes. Käesoleval määruse ettepanekul, millega muudetakse määrust nr 1212/2005, on kaks eesmärki: i) tagada uute eksportivate tootjate ja koostööd tegevate äriühingute (mis lõplike tollimaksude kehtestamiseni viinud uurimise valimisse ei kuulunud) võrdne kohtlemine. Seoses sellega leitakse, et tuleb sätestada kaalutud keskmiste tollimäärade rakendamine – nii nagu need kehtivad vastavalt turumajandusstaatusega (0%) või individuaalselt koheldavatele (28,6%) äriühingutele – iga uue eksportiva tootja suhtes, kes suudab näidata, et nad kas toimivad turumajanduse tingimustes või vastavad individuaalse kohtlemise tingimustele ja ii) vabastada dumpinguvastaste tollimaksude tasumisest äriühingud, mille kohustused kiideti heaks komisjoni paralleelse otsusega. Määruse (EÜ) nr 1212/2005 muutmisettepaneku suhtes konsulteeriti liikmesriikidega. Seepärast tehakse ettepanek, et nõukogu võtaks lisatud määruse ettepaneku vastu. |Õiguslik alus Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, viimati muudetud nõukogu 21. detsembri 2005. aasta määrusega (EÜ) nr 2117/2005. |Subsidiaarsuse põhimõte Ettepanek tehakse ühenduse ainupädevusse kuuluvas valdkonnas. Subsidiaarsuse põhimõtet seetõttu ei kohaldata. |Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel: |Eelnimetatud algmääruses on kirjeldatud vastavaid meetmeid ning need ei võimalda riiklike otsuste tegemist. |Ei kohaldata nõudmist mille kohaselt ühenduse, riikide valitsuste, piirkondlike ja kohalike omavalitsuste, ettevõtete ja kodanike finants- ja halduskoormus peab olema võimalikult madal ning ettepaneku eesmärgiga proportsionaalne. |Õigusakti valik |Kavandatud õigusaktid: määrus. |Muud õigusaktid ei ole piisavad järgmistel põhjustel: Muud õigusaktid ei oleks asjakohased, sest algmäärus ei näe ette muid võimalusi. |MÕJU EELARVELE |Ettepanek ei mõjuta ühenduse eelarvet. |1.  EttepanekNÕUKOGU MÄÄRUSmillega muudetakse nõukogu määrust (EÜ) nr 1212/2005, millega kehtestatakse lõplik dumpinguvastane tollimaks teatavate Hiina Rahvavabariigist pärit valandite impordi suhtesEUROOPA LIIDU NÕUKOGU,võttes arvesse Euroopa Ühenduse asutamislepingut,võttes arvesse nõukogu 22. detsembri 1995. aasta määrust (EÜ) nr 384/96[1] kaitse kohta dumpinguhinnaga impordi eest riikidest, mis ei ole Euroopa Ühenduse liikmed (“algmäärus”), eriti selle artikleid 8 ja 9,võttes arvesse komisjon ettepanekut, mis on esitatud pärast konsulteerimist nõuandekomiteeganing arvestades järgmist:A. MENETLUS2.  Nõukogu kehtestas määrusega (EÜ) nr 1212/2005[2] (edaspidi „lõplik määrus“) lõplikud dumpinguvastased tollimaksud teatavate Hiina Rahvavabariigist pärit valandite impordi suhtes (edaspidi „esialgne uurimine“).B. UUT EKSPORTIJAT KÄSITLEVAD LÄBIVAATAMISED3.  Esialgses uurimises kasutati Hiina eksportivate tootjate suhtes valimit. Valimisse mittekuuluvatele äriühingutele, millele võimaldati turumajanduslik kohtlemine algmääruse artikli 2 lõike 7 punkti c kohaselt, kohaldati nullmääraga dumpinguvastast tollimaksu, nagu see kehtestati ainsale valimisse kuulunud äriühingule, millele võimaldati turumajanduslik kohtlemine. Valimisse mittekuuluvatele äriühingutele, millele võimaldati individuaalne kohtlemine algmääruse artikli 9 lõike 5 kohaselt, kohaldati kaalutud keskmiseks tollimaksumääraks 28,6%, nagu see oli kehtestatud valimisse kuulunud äriühingutele, millele võimaldati individuaalne kohtlemine. Kõikidele teistele äriühingutele rakendati üleriigilist tollimaksu 47,8%.4.  Kuna esialgses uurimuses kasutati valimit, siis algmääruse artikli 11 lõikest 4 lähtudes ei saa käesoleva käsitluse raames alustada uut läbivaatust individuaalsete dumpingumäärade kindlaksmääramiseks. Kõigi esialgse uurimise valimisse mittekuulunud uute eksportivate tootjate ja koostööd tegevate äriühingute võrdse kohtlemise tagamiseks peetakse vajalikuks sätestada tingimused turumajandusliku (0%) või individuaalse kohtlemise kaalutud keskmise tollimaksumäära (28,6%) kohaldamiseks kõigi uute eksportivate tootjate suhtes, kes suudavad näidata, et nad täidavad kas turumajandusliku äriühingu võimaldamise kriteeriume, mis on sätestatud algmääruse artikli 2 lõike 7 punktis c või individuaalse kohtlemise võimaldamise kriteeriume, mis on sätestatud algmääruse artikli 9 lõikes 5 ning neil on seetõttu õigus läbivaatuseks vastavalt algmääruse artikli 11 lõikele 4.C. HINNAKOHUSTISED5.  Komisjon ei aktsepteeri kuni lõpliku määruse avaldamiseni mingeid kohustusi. Lõplike meetmete kehtestamiseni viinud uurimise käigus osundasid mitmed eksportivad tootjad, et nad kavatsevad pakkuda hinnakohustisi, kuid nad ei suutnud esitada piisavalt põhjendatud hinnakohustisi algmääruse artikli 8 lõigus 2 sätestatud tähtaja jooksul. Lõpliku määruse põhjenduses 152 märgitakse, et nõukogu otsustas erandkorras lubada vormistada pakutavad hinnakohustised pärast eelnimetatud tähtaega, arvestades probleemi keerukust asjaomastele ettevõtetele (peamiselt väikesed ja keskmise suurusega ettevõtted) ning seda, et lõplikule teatavakstegemisele ei eelnenud esialgset teatavakstegemist.6.  Pärast eelnimetatud tähtaja seadmist esitas Hiina Masina- ja Elektroonikatoodete Impordi ja Ekspordi Kaubanduskoda koos 20 koostööd tegeva äriühingu või äriühingute grupiga vastuvõetava ühise hinnakohustise.7.  Komisjon kiitis pakutava hinnakohustise heaks otsusega 2006/[LISADA NUMBER]/EÜ[3]Selles põhjendatakse hinnakohustise heakskiitmist üksikasjalikumalt. Nõukogu leiab, et pakutud hinnakohustis välistab dumpingu kahjuliku mõju ja piirab piisavalt kohustusest möödahiilimise ohtu.8.  Selleks, et vabasse ringlusse lubamise deklaratsiooni esitamisel asjaomasele tolliasutusele saaks komisjon edaspidi tulemuslikult jälgida hinnakohustise täitmist, hakkab dumpinguvastasest tollimaksust vabastamine sõltuma sellest, kas esitatakse faktuurarve, mis sisaldab vähemalt lisas loetletud üksikasju. Niisugune teave on vajalik ka selleks, et tolliasutused saaksid piisava täpsusega kindlaks teha, kas veetav kaup on äridokumentidega vastavuses. Kui niisugust arvet ei esitata või kui see ei vasta tollis esitatud kaubale, tuleb tasuda asjakohane dumpinguvastase tollimaksu määr.9.  Hinnakohustisest kinnipidamise kindlustamiseks tuleb importijatele selgitada, et hinnakohustise rikkumise korral kohaldatakse asjakohaste tehingute suhtes dumpinguvastaseid tollimakse tagasiulatuvalt. Selleks on vaja rakendada õigusnormid, mis sätestavad tollivõla tekkimise asjakohase dumpinguvastase tollimaksu tasemel, kui ei täideta ühte või enamat tollimaksuvabastuse tingimust. Tollivõlg peab seega tekkima alati, kui tollideklarant on otsustanud lubada kaubad vabasse ringlusse ilma dumpinguvastast tollimaksu sisse nõudmata ja leitakse, et ühte või enamat hinnakohustise tingimust on rikutud.10.  Hinnakohustise rikkumise korral võib dumpinguvastase tollimaksu sisse nõuda juhul, kui komisjon on algmääruse artikli 8 lõike 9 alusel hinnakohustise heakskiidu tühistanud, viidates konkreetsele tehingule ja kuulutanud asjakohase kinnitusarve kehtetuks. Seega peavad tolliasutused vastavalt algmääruse artikli 14 lõikele 7 komisjoni viivitamatult teavitama kõikidest juhtudest, kus leitakse märke hinnakohustise rikkumisest.11.  Asjaomaseid äriühinguid ning Hiina Masina- ja Elektroonikatoodete Impordi ja Ekspordi Kaubanduskoda on teavitatud pakutud hinnakohustise heakskiitmisega seotud olulistest faktidest, kaalutlustest ja kohustustest.12.  Tuleb märkida, et juhul kui hinnakohustist rikutakse või sellest taganetakse või kui komisjon hinnakohustise heakskiidu tühistab, siis rakendatakse automaatselt dumpinguvastast tollimaksu algmääruse artikli 8 lõike 9 kohaselt,ON VASTU VÕTNUD KÄESOLEVA MÄÄRUSE:Artikkel 11. Määrusesse (EÜ) nr 1212/2005 lisatakse artikli 1 lõige 4:“4. Kui Hiina Rahvavabariigi uus eksportiv tootja esitab komisjonile piisavad tõendid selle kohta, et– ta ei ole uurimisperioodi jooksul (1. aprillist 2003 kuni 31. märtsini 2004) eksportinud ühendusse artikli 1 lõikes 1 kirjeldatud toodet,– ta ei ole seotud ühegi Hiina Rahvavabariigi eksportija või tootjaga, kelle suhtes kohaldatakse käesoleva määrusega kehtestatud dumpinguvastaseid meetmeid,– ta on vaatlusalust toodet tegelikult ühendusse eksportinud pärast selle uurimisperioodi lõppu, millel meetmed põhinevad, või ta on tühistamatu lepinguga võtnud kohustusi märkimisväärsete koguste ühendusse eksportimiseks,- ta kas tegutseb turumajanduse tingimustes (määratletud algmääruse artikli 2 lõike 7 punktis c) või täidab individuaalse tollimaksumäära kehtestamiseks vajalikke tingimusi algmääruse artikli 9 lõike 5 kohaselt,võib nõukogu komisjoni ettepanekul lihthäälteenamusega pärast nõuandekomiteega konsulteerimist muuta artikli 1 lõiget 2 ja lisada uue eksportiva tootja i) nende äriühingute nimekirja, mille suhtes kehtib nullmääraga tollimaksu, mida kohaldatakse turumajandusliku kohtlemise saanud äriühingutele vastavalt määruse (EÜ) nr 384/96 artikli 2 lõike 7 punktile c, või ii) nende äriühingute nimekirja, mille suhtes kehtib kaalutud keskmine tollimaksumäär 28,6%, mida kohaldatakse individuaalse kohtlemise saanud äriühingutele vastavalt määruse (EÜ) nr 384/96 artikli 9 lõikele 5.“Artikkel 2Määrusesse (EÜ) nr 1212/2005 lisatakse artikkel 2:„Artikkel 21. Vabasse ringlusse lubamiseks deklareeritud import, mille kohta on esitanud arve ettevõtted, mille hinnakohustised komisjon on heaks kiitnud ja mille nimed on loetletud aeg-ajalt muudetavas komisjoni otsuses 2006/[LISADA NUMBER]/EÜ, vabastatakse artikliga 1 kehtestatud dumpinguvastasest tollimaksust järgmistel tingimustel:nimetatud ettevõtted on kõnealused tooted tootnud, lähetanud ja esitanud arve otse esimesele sõltumatule kliendile ühenduses ningnimetatud impordiga koos esitatakse kehtiv kinnitusarve. Kinnitusarve on faktuurarve, mis sisaldab vähemalt lisas sätestatud andmeid ja deklaratsiooni, ningtollis deklareeritud ja esitatud kaup vastab täpselt kinnitusarve kirjeldusele.2. Tollivõlg tekib artiklis 1 kirjeldatud kaubale, mis on lõikes 1 loetletud tingimustel dumpinguvastasest tollimaksust vabastatud, vabasse ringlusse lubamise deklaratsiooni kinnitamise hetkel alati, kui ühte või enamat lõike 1 tingimust ei ole täidetud. Lõikes 1 toodud teist tingimust ei loeta täidetuks, kui leitakse, et kinnitusarve ei vasta lisas sätestatule. Seda ei loeta täidetuks ka siis, kui leitakse, et kinnitusarve ei ole autentne ja komisjon on hinnakohustise heakskiidu tagasi võtnud määruse või otsusega, mis osundab teatud tehingu(te)le ja tunnistab asjaomase(d) kinnitusarve(d) kehtetuks lähtudes algmääruse artikli 8 lõikest 9.3. Importijad peavad arvestama tavalise kaubandusriskina asjaolu, et kui mis tahes osapool jätab täitmata lõikes 1 loetletud ja lõikes 2 täpsemalt määratletud tingimused, tekib tollivõlg vastavalt määruse (EMÜ) nr 2913/92 artiklile 201. Tekkinud tollivõlg nõutakse sisse, kui komisjon tühistab hinnakohustisele antud heakskiidu.Artikkel 31. Määrusesse (EÜ) nr 1212/2005 lisatakse artikkel 3:2. Käesoleva määruse lisa lisatakse määrusele (EÜ) nr 1212/2005.Artikkel 4Käesolev määrus jõustub järgmisel päeval pärast selle avaldamist Euroopa Liidu Teatajas .Määrus on tervikuna siduv ja vahetult kohaldatav kõikides liikmesriikides.Brüssel, […]Nõukogu nimeleesistujaLISAKui äriühing müüb ühendusse teatud valandeid, mille suhtes on võetud hinnakohustis, esitatakse faktuurarvel järgmised üksikasjad:1. Pealkiri “HINNAKOHUSTISEGA SEOTUD KAUBA FAKTUURARVE”.2. Faktuurarve väljastanud äriühingu, mida on mainitud hinnakohustise heakskiitmist sätestava komisjoni otsuse 2006/[LISADA NUMBER]/EÜ artiklis 1, nimi.3. Faktuurarve number.4. Faktuurarve väljastamise kuupäev.5. TARICi lisakood, mille alusel toimub arvel nimetatud kauba tollivormistus ühenduse piiril.6. Kauba täpne kirjeldus, sealhulgas:- tootekood (product code number – PCN), mida kasutatakse uurimise eesmärgil ja hinnakohustise tähistamiseks (nt PCN 1, PCN 2 jne),- tootekoodile vastava toote kirjeldus lihtsas ja arusaadavas keeles,- äriühingu tootekood (kui see on olemas),- KN-kood,- kogus (tonnides).7. Müügitingimuste kirjeldus, sealhulgas:- tonnihind;- kohaldatavad maksetingimused,- kohaldatavad tarnetingimused,- kõik hinnaalandused ja mahahindlused.8. Ühenduses asuva importijana tegutseva äriühingu (millele kirjeldatud äriühing esitab otse faktuurarve hinnakohustise alla kuuluvate kaupade kohta) nimi.9. Arve väljastanud äriühingu töötaja nimi ja järgmine allkirjastatud avaldus:„Mina, allakirjutanu, kinnitan, et käesoleva arvega hõlmatud kauba müük otseekspordiks Euroopa Ühendusse toimub [ÄRIÜHINGU NIMI] pakutud ning Euroopa Komisjoni otsusega 2006/[LISADA NUMBER]/EÜ heakskiidetud hinnakohustise raames ja tingimuste kohaselt. Kinnitan, et käesoleval arvel esitatud teave on täielik ja õige.”[1] EÜT L 56, 6.3.1996, lk 1. Määrust on viimati muudetud määrusega (EÜ) nr 2117/2005 (ELT L 340, 23.12.2005, lk 17).[2] EÜT L 199, 29.7.2005, lk 1.[3] ELT L […]


Avis juridique important

|

52004PC0640

Ettepanek: Nõukogu määrus millega kehtestatakse süvalesta varude taastamise kava Loode-Atlandi Kalastusorganisatsiooni raames  /* KOM/2004/0640 lõplik - CNS 2004/0229 */

Brüssel 07.10.2004KOM(2004) 640 lõplik2004/0229 (CNS)Ettepanek:NÕUKOGU MÄÄRUSmillega kehtestatakse süvalesta varude taastamise kava Loode-Atlandi Kalastusorganisatsiooni raames(komisjoni esitatud)SELETUSKIRIEuroopa Ühendus on Loode-Atlandi Kalandusorganisatsiooni (NAFO) lepinguosaline alates 1979. aastast.Pärast peamiste põhjakalde püügi lõpetamist 1990ndate algul moodustab süvalesta püük EÜ laevade põhitegevuse NAFO vetes. EÜ on selles püügi alal peamine kalastaja, hoides enda käes 55% kvoodist rahvusvahelistes NAFO vetes.2003. aasta juunis teatas NAFO Teaduslik Nõukogu, et süvalesta varu on halvemas olukorras kui varem arvati. Tugevad põlvkonnad olid nüüd välja püütud ja eeldatud kehvemad põlvkonnad nõuaksid lühikese või keskmise aja jooksul kalapüügi olulist vähendamist selleks, et vältida tulevikus selle varu täielikku ammendumist.2003. a Kanadas Halifaxis peetud iga-aastasel kohtumisel võttis NAFO kalanduskomisjon vastu plaani süvalesta taastootmiseks NAFO allpiirkonnas 2 ja piirkondades 3KLMNO. Selle taastootmisplaani eesmärk on saavutada viieaastaste ja vanemate kalade puhul biomass keskmiselt 140 000 tonni, võimaldades ajapikku stabiilset tulu selle varu osas.Selle eesmärgi saavutamiseks näeb taastootmisplaan ette TAC'i järkjärgulist vähendamist: 42 000 tonni 2003. aastal, 20 000 tonni 2004. aastal, 19 000 tonni 2005. aastal, 18 500 tonni 2006. aastal ja 16 000 tonni 2007. aastal. Järgnevatel aastatel lubatud kogupüük kehtestatakse varu taastootmisel tehtud saavutusi arvesse võttes ja seda võib kohandada tuginedes Teadusliku Nõukogu nõuannetele. Plaan näeb tõhususe tagamiseks samuti ette lisakontrollimeetmeid.Plaan võeti kasutusele ühenduse õiguses esialgsel alusel nõukogu poolt 19. detsembri 2003. aasta määrusega nr 2287/2003, millega määratakse 2004. aastaks kindlaks teatavate kalavarude püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes.Seepärast tuleb käesolev plaan ellu rakendada, võttes vastu nõukogu määrus, millega kehtestatakse süvalesta suhtes mitmeaastased meetmed kogu taastootmise plaani kestel. 2004/0229 (CNS)Ettepanek:NÕUKOGU MÄÄRUSmillega kehtestatakse süvalesta varude taastamise kava Loode-Atlandi Kalastusorganisatsiooni raamesEUROOPA LIIDU NÕUKOGU,võttes arvesse Euroopa Ühenduse asutamislepingut ja eriti selle artiklit 37,võttes arvesse komisjoni ettepanekut,[1]võttes arvesse Euroopa Parlamendi arvamust,[2]ning arvestades järgmist:(1) Nõukogu 28. detsembri 1978. aasta määruse (EMÜ) nr 3179/78 (Euroopa Majandusühenduse sõlmitud Loode-Atlandi tulevase mitmepoolse kalastuskoostöö konventsiooni kohta)[3] alusel kiideti konventsioon ("NAFO konventsioon") ühenduse poolt heaks.(2) NAFO konventsioon annab vajaliku raamistiku mitmepoolsele koostööle kalavarude otstarbekohasel säilitamisel ja haldamisel konventsioonis määratletud piirkonnas.(3) 2003. aasta juunis toimunud koosolekul tõdes NAFO teadusnõukogu, et süvalestavaru kahaneb kiiresti, ning soovitas lubatud kogupüügi (TAC) järsku vähendamist.(4) Oma 25ndal aastakoosolekul, mis toimus 15.(19. septembrini 2003, võttis Loode-Atlandi Kalastusorganisatsioon (NAFO) vastu 15-aastase süvalestavaru taastamise kava NAFO alapiirkonnas 2 ja rajoonides 3K, 3L, 3M, 3N ja 3O ("taastamiskava"). Taastamiskava eesmärk on sama, mis nõukogu 20. detsembri 2002. aasta määruse (EÜ) nr 2371/2002 (ühisele kalanduspoliitikale vastava kalavarude kaitse ja säästva arengu kohta)[4] artiklis 5 sätestatul.(5) Selleks, et varu taastada, sätestab taastamiskava lubatud kogupüügi (TAC) vähendamise kuni aastani 2007 ning taastamiskava tõhusust tagavad kontrollimeetmed.(6) Taastamiskava sätestati esialgsel kujul nõukogu 19. detsembri 2003. aasta määruses nr 2287/2003, millega määratakse 2004. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes,[5] kuni võetakse vastu nõukogu määrus süvalestavaru taastamise mitmeaastaste meetmete rakendamise kohta.(7) Taastamiskava tuleb rakendada alaliselt. Selle jaoks tuleb kindlaks määrata menetlus selliste aluste nimekirja edastamiseks, millele on välja antud kalapüügiluba kooskõlas nõukogu 27. juuni 1994. aasta määrusega (EÜ) nr 1627/94, millega nähakse ette kalapüügilube käsitlevad üldsätted[6].(8) Taastamiskava kontrollimeetmete järgimiseks tuleb kehtestada aruandmiskohustus ühenduse laevade kaptenitele, samuti kohustus liikmesriikidele jagada oma kvoot loa saanud aluste vahel.(9) Täiendavad kontrollimeetmed on vajalikud, et tagada taastamiskava tõhus rakendamine ühenduse tasandil ja kindlustada järjepidevus nõukogus muudel aladel vastu võetud taastamiskavadega. Meetmed peaksid sisaldama kohustust teavitada liikmesriigi sadamat sinna sisenemisest, samuti lubatud kõikumise piiramist.ON VASTU VÕTNUD KÄESOLEVA MÄÄRUSE:Artikkel 1TeemaKäesolev määrus kehtestab üldised eeskirjad ja tingimused süvalesta varude taastamise kava rakendamiseks ühenduse poolt NAFO alapiirkonnas 2 ja rajoonides 3K, 3L, 3M, 3N ja 3O.Taastamiskava eesmärk on saavutada viieaastaste ja vanemate kalade puhul keskmiselt 140 000 tonnine püügikõlbulik biomass, mis tagaks süvalesta püügi stabiilse ja pikaajalise tootlikkuse.Artikkel 2MõistedKäesolevas määruses kasutatakse järgmisi mõisteid:a) NAFO alapiirkond 2 - NAFO konventsiooni III lisa artikli 3 punktis a määratletud geograafiline piirkond,b) Rajoonid 3K, 3L, 3M, 3N ja 3O - NAFO konventsiooni III lisa artikli 4 punktis b määratletud geograafilised piirkonnad.Artikkel 3Lubatud kogupüük (TAC)1. Lubatud kogupüük (TAC) süvalesta kohta NAFO alapiirkonnas 2 ja rajoonides 3K, 3L, 3M, 3N ja 3O on järgmine:a) 19 000 tonni aastal 2005,b) 18 500 tonni aastal 2006 ningc) 16 000 tonni aastal 2007.Kui NAFO siiski leiab, et nimetatud lubatud kogupüügi (TAC) piirangutest ei piisa süvalesta varude säästva püügi tagamiseks, muudab nõukogu komisjoni ettepaneku põhjal kvalifitseeritud häälteenamusega esimeses lõikes sätestatud TACi piiranguid vastavalt NAFO otsusele.2. Nõukogu jaotab kvoodid liikmesriikide vahel vastavalt määruse (EÜ) nr 2371/2002 artikli 20 lõikes 1 nimetatud menetlusele.Artikkel 4 Süvalesta kohta käiv keeldÜhenduse kalalaevadel on keelatud püüda süvalesta NAFO alapiirkonnas 2 ja rajoonides 3K, 3L, 3M, 3N ja 3O, samuti on keelatud nendes piirkondades püütud süvalesta pardal hoida, maha või ümber laadida, kui kalalaevad:a) ei oma lipuliikmesriigis väljastatud kalapüügiluba,b) ei ole kantud NAFO laevade registrisse.Artikkel 5Süvalesta püügiload1. Liikmesriik tagab, et laevad, millele on väljastatud artiklis 4 nimetatud kalapüügiluba, on kantud nime ja sisenumbri järgi loendisse vastavalt määruse (EÜ) nr 2090/98[7] I lisas sätestatule.2. Liikmesriigid saadavad komisjonile lõikes 1 nimetatud loendi ja selle hilisemad parandused elektroonilisel kujul.3. Lõikes 1 nimetatud loendisse tehtavad parandused saadetakse komisjonile vähemalt viis päeva enne seda, kui loendisse kantud uus laev siseneb alapiirkonda 2 ja rajoonidesse 3K, 3L, 3M, 3N ja 3O. Komisjon edastab parandused viivitamata NAFO sekretariaati.4. Iga liikmesriik jaotab oma süvalesta kvoodi lõikes 1 nimetatud loendisse kantud aluste vahel. Liikmesriigid teavitavad komisjoni kvootide jaotamisest igal aastal hiljemalt 15. detsembriks.Artikkel 6Aruanded1. Artikli 5 lõikes 1 nimetatud kalalaevade kaptenid edastavad liikmesriigile, kelle lipu all nad sõidavad, järgmised aruanded:a) aruanne pardal hoitava süvalesta koguse kohta hetkel, mil ühenduse alus siseneb alapiirkonda 2 ja rajoonidesse 3K, 3L, 3M, 3N ja 3O. Aruanne edastatakse kõige varem 12 tundi ja hiljemalt kuus tundi enne laeva iga sisenemist nimetatud piirkonda;b) iganädalane aruanne pardal hoitava süvalesta koguse kohta. Aruanne edastatakse esimest korda hiljemalt aluse alapiirkonda 2 ja rajoonidesse 3K, 3L, 3M, 3N ja 3O sisenemisele järgneva seitsmenda päeva südaööl või, juhul kui alus jääb alapiirkonda 2 ja rajoonidesse 3K, 3L, 3M, 3N ja 3O kauemaks kui seitsmeks päevaks, hiljemalt esmaspäeval koguste kohta, mis alapiirkonnas 2 ja rajoonides 3K, 3L, 3M, 3N ja 3O püüti eelneva nädala jooksul kuni pühapäeva südaööni;c) aruanne pardal hoitav süvalesta koguse kohta hetkel, mil ühenduse laev väljub alapiirkonnast 2 ja rajoonidest 3K, 3L, 3M, 3N ja 3O. Aruanne edastatakse kõige varem 12 tundi ja hiljemalt kuus tundi enne laeva iga väljumist nimetatud piirkonnast, ning see peab sisaldama püügipäevade arvu ning andmeid piirkonnas püütud koguste kohta;d) aruanne aluse alapiirkonnas 2 ja rajoonides 3K, 3L, 3M, 3N ja 3O viibimise ajal toimunud ümberlaadimistel peale- ja mahalaaditud süvalesta koguste kohta. Aruanded tuleb edastada hiljemalt 24 tundi pärast ümberlaadimise lõpetamist.2. Liikmesriigid edastavad lõike 1 punktides a, c ja d nimetatud aruanded komisjonile.3. Kui vastavalt lõike 1 punktile b edastatud süvalesta kogused arvatakse olevat ammendanud 70% liikmesriigi kvoodist, peavad kaptenid edastama punktis b nimetatud aruanded iga päev.Artikkel 7Süvalesta eraldi säilitamine1. Laeva alapiirkonnas 2 ja rajoonides 3K, 3L, 3M, 3N ja 3O viibimise ajal pardal hoitavaid süvalesta koguseid tuleb pardal säilitada eraldi ülejäänud saagist ning need peavad olema selgelt märgistatud.2. Kalalaevade kaptenid tagavad liikmesriikide inspektoritele vajaliku abi, et oleks võimalik püügipäevikusse kantud alapiirkonnas 2 ja rajoonides 3K, 3L, 3M, 3N ja 3O püütud ning pardal säilitatavate süvalesta koguste ristkontrollimine.Artikkel 8Püügipäevikusse kantud hinnanguliste koguste lubatud kõikumineErandina komisjoni määruse (EMÜ) nr 2807/83[8] artikli 5 lõikes 2 ja komisjoni määruse (EMÜ) nr 2868/88[9] artikli 9 lõikes 2 sätestatust on pardal hoitavate koguste hindamisel (kilogrammides) lubatud kõikumine 5% püügipäevikusse märgitud kogustest.Artikkel 9Kindlaksmääratud sadamad1. Süvalesta ükskõik milliste koguste mahalaadimine mujal kui NAFO lepinguosaliste poolt kindlaksmääratud sadamates on keelatud.2. Liikmesriigid määravad kindlaks sadamad, kus tohib süvalesta maha laadida, samuti asjakohased kontrolli- ja järelvalvemeetmed, kaasa arvatud süvalesta mahalaadimise koguste ülesmärkimise ja edastamise tingimused.3. Liikmesriigid edastavad komisjonile hiljemalt iga aasta 15. detsembriks kindlaksmääratud sadamate nimekirja ja lõikes 2 nimetatud kontrolli- ja järelvalvemeetmed. Komisjon edastab selle teabe viivitamata NAFO sekretariaadile.4. Komisjon edastab viivitamata kõikidele liikmesriikidele lõikes 2 nimetatud määratud sadamate nimekirja ning teiste NAFO lepinguosaliste poolt kindlaksmääratud sadamad.Artikkel 10Eelnev teavitamineLiikmesriigid nõuavad, et kalalaevade kaptenid või nende esindajad esitaksid enne iga sisenemist kindlaksmääratud sadamasse selle liikmesriigi pädevatele asutustele, kelle sadamaid nad soovivad kasutada, vähemalt 48 tundi enne oletatavat saabumisaega järgmise teabe:a) nimetatud sadamasse saabumise aeg,b) koopia artikli 4 punktis a nimetatud kalapüügiloast,c) pardal hoitava süvalesta koguse eluskaal kilogrammides,d) NAFO tsooni piirkond või piirkonnad, kus püük toimus.Artikkel 11Kontroll sadamas1. Liikmesriigid tagavad, et kõik laevad, mis sisenevad kindlaksmääratud sadamasse NAFO alapiirkonnas 2 ja rajoonides 3K, 3L, 3M, 3N ja 3O püütud süvalesta maha ja/või ümber laadimiseks, läbivad sadamas kontrolli vastavalt NAFO sadamakontrolli kavale.2. Enne inspektorite saabumist on lõikes 1 määratletud aluste lasti maha- või ümberlaadimine keelatud.3. Kõik mahalaaditud kogused kaalutakse liikide kaupa enne nende transportimist külmhoonesse või teise sihtkohta.4. Liikmesriigid edastavad vastava sadamakontrolli aruande NAFO sekretariaadile ning koopia sellest komisjonile seitsme tööpäeva jooksul alates kuupäevast, mil kontroll läbi viidi.Artikkel 12Maha- ja ümberlaadimise keeld kolmandate riikide laevadeleLiikmesriigid tagavad, et süvalesta maha- ja ümberlaadimised kolmandate riikide laevadelt, mis on tegelenud kalapüügiga NAFO tsoonis, on keelatud.Artikkel 13JõustumineKäesolev määrus jõustub seitsmendal päeval pärast selle avaldamist Euroopa Liidu Teatajas.Käesolevat määrust kohaldatakse alates 1. jaanuarist 2005.Käesolev määrus on tervikuna siduv ja vahetult kohaldatav kõikides liikmesriikides.Brüssel,Nõukogu nimelEesistuja[1] ELT C , , lk .[2] ELT C , , lk .[3] EÜT L 378, 30.12.1978, lk 1Määrust on viimati muudetud määrusega (EMÜ) nr 653/80 (EÜT L 74, 20.3.1980, lk 1.).[4] EÜT L 358, 31.12.2002, lk 59.[5] ELT L 344, 31.12.2003, lk 1.[6] EÜT L 171, 06.07.1994, lk 7.[7] EÜT L 266, 1.10.1998, lk 27.[8] EÜT L 276, 10.10.1983, lk 1.[9] EÜT L 257, 17.9.1988, lk 20.